દેશના ખેલાડીઓએ ઑલિમ્પિક અને કોમનવેલ્થ ગેમ્સમાં અત્યાર સુધીની સૌથી ઝળહળતી સફળતાઓ મેળવી છે. આથી સુરતના ખેલપ્રેમીઓએ મહેનત કરી સિદ્ધિઓ મેળવનાર ખેલાડીઓને બિરદાવતા ગણેશજી સાથે તેમના પૂતળા મૂક્યા છે. તેમાં ખાસ કરીને સરિતા ગાયકવાડ, હરમિત દેસાઈ અને બીજા ખેલાડીઓ છે. તેની સાથે ભારતની ભૂલાયેલી રમતો ગિલ્લી-દંડા, ટાયર રોલ, સાપસીડી અને ભમરડાની યાદો તાજી કરાઈ છે. શ્રીજી ઉત્સવ દરમિયાન જ વડાપ્રધાન નરેન્દ્ર મોદીનો જન્મદિન પણ આવતો હોવાથી 17 સપ્ટેમ્બરે 6800 મોદક શ્રીજીની પ્રસાદી તરીકે વહેંચાશે.